कांग्रेस ने इंदौर में पुतला फूंका, भोपाल में धरने पर बैठीं महिला कार्यकर्ता
Bhartiaya Janta Party (BJP) national general secretary Kailash Vijayvargiya On Women Dress लड़कियां इतने गंदे कपड़े पहनकर निकलती हैं कि बिल्कुल शूर्पणखा लगती हैं। ये कहना है बीजेपी के राष्ट्रीय महासचिव कैलाश विजयवर्गीय का।
लड़कियों के पहनावे पर ‌BJP राष्ट्रीय महासचिव कैलाश विजयवर्गीय के बयान को लेकर कांग्रेस सड़कों पर उतर आई है। कांग्रेस का कहना है कि यह महिलाओं का अपमान है, विजयवर्गीय माफी मांगें। इंदौर में महिला कांग्रेस ने विजयवर्गीय का पुतला फूंका। इस दौरान पुलिस से उनकी खींचतान चली। ​​​​​भोपाल में महिला कांग्रेस ने विजयवर्गीय के विधायक बेटे आकाश विजयवर्गीय के बंगले पर प्रदर्शन किया है। महिला कांग्रेस नेता बेशरम के फूल लेकर यहां पहुंची थीं।
कांग्रेस अध्यक्ष कमलनाथ ने कहा कि BJP ने महिलाओं के अपमान और उत्पीड़न करने की कसम खा ली है। वहीं, प्रदेश की संस्कृति मंत्री उषा ठाकुर विजयवर्गीय के बचाव में उतरीं। उन्होंने कहा कि हमारे कपड़े इतने शालीन और सभ्य होने चाहिए कि किसी भी सार्वजनिक स्थान पर हमें देखकर किसी के भी मन में कोई दुर्भावना जन्म ना ले।
लड़कियां इतने गंदे कपड़े पहनकर निकलती हैं कि...
कैलाश विजयवर्गीय बुधवार को इंदौर के महावीर बाग में हनुमान जयंती के एक कार्यक्रम में गए थे। यहां उन्होंने यह बयान दिया था। यह वीडियो शुक्रवार को सामने आया। इसमें विजयवर्गीय ने कहा कि मैं आज भी जब निकलता हूं, पढ़े-लिखे नौजवानों, बच्चों को झूमते हुए देखता हूं तो सच में ऐसी इच्छा होती है कि पांच-सात ऐसी दूं कि उनका नशा उतर जाए। सच कह रहा हूं, भगवान की कसम।
हनुमान जयंती पर झूठ नहीं बोलूंगा। लड़कियां भी इतने गंदे कपड़े पहनकर निकलती हैं कि... अपन महिलाओं को देवी बोलते हैं। उनमें देवी का स्वरूप ही नहीं दिखता। बिल्कुल शूर्पणखा लगती हैं। सच में अच्छा सुंदर भगवान ने शरीर दिया है। जरा अच्छा कपड़ा पहनो यार। बच्चों में आप संस्कार डालिए। मैं बहुत चिंतित हूं।
कैलाश की सफाई- तोड़-मरोड़कर पेश कर रहे बयान 
विजयवर्गीय अपने बयान पर सफाई दी है। उन्होंने कहा कि मेरा पूरा बयान कोई नहीं बता रहा, उसे तोड़-मरोड़कर पेश कर रहे हैं। रास्ते में छोटे कपड़ों और नशे में धुत्त लड़की तमाशा कर रही थी। उसे क्या कहा जाए, वह शूर्पणखा जैसी ही लगेगी। लड़कियों को उनकी पसंद के कपड़े पहनने का अधिकार है और हम तो बेटियों को देवी जैसा ही मानते हैं, लेकिन जो सब मैंने देखा, वह शहर की संस्कृति से मेल नहीं खाता। पूरा शहर इन चीजों को लेकर चिंतित है।
हमारे कपड़े शालीन और सभ्य होने चाहिए: उषा ठाकुर
विजयवर्गीय के बचाव में उतरीं मंत्री उषा ठाकुर ने कहा कि देश में जिस तरह से पश्चिम की संस्कृति हावी हो रही है, इसे आप और हम सभी हर दिन देख रहे हैं। मैं बार-बार जो निवेदन करती हूं कि यदि सभी समस्याओं का हल कहीं है, तो वह वैदिक जीवन पद्धति में है। सत्य सनातन परंपराओं में है। आप जरा वेदों को उठाकर पढ़िए तो।
आगे उन्होंने कहा- हमारे कपड़े कैसे हों? हमारा रहन-सहन कैसा हो? हमारे कपड़े इतने शालीन और सभ्य होने चाहिए कि किसी भी सार्वजनिक स्थान पर हमें देखकर किसी के भी मन में कोई दुर्भावना जन्म ना ले। यदि कोई वैदिक, सत्य, सनातन परंपराओं का पालन नहीं कर रहा, उसके विपरीत दिशा में जाता है तो वो राक्षसी वृत्ति कहलाएगी। हमारी संस्कृति सदैव सात्विकता के विस्तार पर जोर देती है कि हम संस्कारवान होकर सात्विकता का वातावरण तैयार करें।
BJP ने महिलाओं के अपमान की कसम खा ली: कमलनाथ
बयान पर पूर्वा कांग्रेस अध्यक्ष कमलनाथ ने कहा कि BJP ने महिलाओं का अपमान और उत्पीड़न करने की कसम खा ली है। कमलनाथ ने एक ट्वीट में एमपी में तीन-चार दिनों के भीतर हुई दो-तीन घटनाओं का जिक्र करते हुए कहा कि महिलाओं का अपमान करना, उनका उत्पीड़न करना और उनके बारे में आपत्तिजनक टिप्पणी करना भाजपा की पहचान बनता जा रहा है।
​​​पूर्व मंत्री साधौ बोलीं- महिलाओं पर राजनीति कर रही BJP
पूर्व मंत्री विजयलक्ष्मी साधो ने कहा- कैलाश विजयवर्गीय ने निम्नस्तरीय शब्दों का उपयोग किया है। ये BJP के हर नेता के मुंह से निकले शब्द हैं। महिलाओं के प्रति BJP की धारणा ऐसे ही निकलकर सामने आती है। पहले हिंदू-मुस्लिम पर सियासत करने वाली BJP अब महिलाओं पर भी राजनीति कर रही है। BJP के नेताओं के अक्सर लड़कियों पर बयान सामने आते हैं। इन बयानों का 2023 में जनता जवाब देगी। विजयवर्गीय के इस बयान की जितनी निंदा की जाए कम है।
इस खबर पर आप अपनी राय दे सकते हैं...
महिलाओं का अपमान करना ‌BJP की आदत: कांग्रेस
विजयवर्गीय के बयान पर कांग्रेस ने कहा कि महिलाओं का अपमान करना BJP की आदत है। कांग्रेस के मीडिया प्रभारी पीयूष बबेले ने ट्वीट किया कि अब लड़कियां क्या पहनेगी, यह BJP तय करेगी।
ये भी पढ़ें...
विजयवर्गीय बोले-बिहार के CM ब्रॉयफ्रेंड बदलने वाली लड़कियों जैसे!
भाजपा के राष्ट्रीय महासचिव कैलाश विजयवर्गीय 25 दिनों बाद अमेरिका से इंदौर लौटे। लौटते ही वे एयरपोर्ट से सीधे पितृ पर्वत पहुंचे। भगवान हनुमान के दर्शन करने के बाद उन्होंने मीडिया से चर्चा में बिहार सरकार को घेरा। कहा, बिहार में सत्ता परिवर्तन हुआ तब मैं अमेरिका में था। वहां मुझे एक परिचित ने कहा कि हमारे विदेश में जैसे लड़कियां बॉयफ्रेंड बदलती है वैसे बिहार की राजनीति है। पूरी खबर पढ़ने के लिए यहां क्लिक करें...
कैलाश बोले- विभाजन के बाद बचा हुआ भारत हिंदू राष्ट्र ही है
भाजपा राष्ट्रीय महासचिव कैलाश विजयवर्गीय ने कहा कि जिस वजह से भारत का विभाजन हुआ और पाकिस्तान एक अलग देश बनाया गया, ऐसे में बचा हुआ भारत तो हिंदू राष्ट्र ही है। उन्होंने युवाओं को नशे से बचाने को लेकर कहा, हम मंदिरों में हनुमान चालीसा क्लब बनवाएंगे। नशा मुक्ति के लिए सकारात्मक पहल करना होगी। विरोध करने की जगह नशे से बड़ी एनर्जी युवाओं को देना होगी। पूरी खबर पढ़ने के लिए यहां क्लिक करें...